**KISKŐRÖS VÁROS KÉPVISELŐ-TESTÜLETE**

4-8/2021. sz. Képv. test. ülés

K I V O N A T

a 2021. december 15-én megtartott Képviselő-testületi ülés

jegyzőkönyvéből

**72/2021. sz. Képv. test. hat.**

## Pályázat benyújtása a KEHOP-2.1.11. kódszámú projekt felhívásra ivóvízhálózat rekonstrukciója céljából

**HATÁROZAT**

A Képviselő-testület

1. egyetért a Kiskőrösi vízhálózat rekonstrukcióját célzó 165.000.000,- Ft + ÁFA összköltségű beruházás megvalósításával.
2. egyetért azzal, hogy az Önkormányzat a beruházás megvalósítása érdekében a KEHOP-2.1.11 kódszámú „Felhívás víziközmű hálózatok átalakítására, hatékonyságnövelő fejlesztésére, víziközmű rendszerek műszaki állapotának felmérésére, problémák feltárására” című, felhívásra maximum nettó 115.500.000,- Ft vissza nem térítendő pályázati forrás elnyerésére pályázatot nyújtson be.
3. a projekt előkészítő tevékenységeinek megvalósítása érdekében az Önkormányzat saját forrásként 11.557.000,- Ft összeget Kiskőrös Város 2021. évi költségvetésének terhére biztosít, azzal a feltétellel, hogy a projekt nyertessége esetén ezen költségek – a projekt összköltségének 6 %-a erejéig - elszámolhatóvá válnak a pályázat keretében.
4. a projekt megvalósításához szükséges 49.500.000,-Ft saját forrást a város 2022. évi költségvetésének terhére biztosítja.
5. a projekt megvalósításához szükséges – visszaigényelhető –13.365.000,-Ft általános forgalmi adó összegét a város 2022. évi költségvetésének terhére megelőlegezi.
6. felkéri polgármestert, hogy a Város 2021. évi költségvetéséről szóló rendelet soron következő módosítását, illetve a Város 2022. évi költségvetését a fentiek figyelembevételével terjessze elő.
7. felhatalmazza a polgármestert a pályázat benyújtásával és megvalósítással kapcsolatos valamennyi szükséges intézkedés, jognyilatkozat megtételére, a megvalósításhoz szükséges megállapodások, valamint nyertes pályázat esetén a Támogatási szerződés aláírására is.

**Felelős:** polgármester

**Határidő:** 2022. március 31.

Kmf.

|  |  |  |  |
| --- | --- | --- | --- |
| Domonyi László s.k., polgármester  |  |  | dr. Turán Csaba s.k., jegyző  |

A kivonat hiteles:

Bacskai Klára

Képviselő-testületi referens

ZÁRADÉK

Hivatali végrehajtásért felelős:

|  |  |  |
| --- | --- | --- |
|  Rennes Éva  Pályázati és fejlesztési csoportvezető  |  | dr. Turán Csaba s.k., jegyző |